**ОБЯВЛЕНИЕ ЗА ПОДБОР**

Община Русе, в качеството си на бенефициент по Проект „Независим живот в Звено за услуги в домашна среда – Русе“, с договор BG05М9ОР001-2.002.0120-С001 за предоставяне на иновативни почасови социални услуги

**ОБЯВЯВА ПОДБОР**

за набиране на персонал за следната длъжност:

**І. Личен асистент, код по НКПД 5322 1002** **– 1 бр. по заместване.**

**1. Кратко описание на длъжността**: предоставяне на почасови услуги за лична помощ в дома на двама и повече потребителя, в т.ч. и дейности за социална подкрепа и социално включване и комунално-битови дейности на лица с увреждания /вкл. деца/ и възрастни хора над 65 години с ограничения или невъзможност за самообслужване.

**2. Изисквания към кандидатите:**

 Безработни лица в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране или лица, работещи по срочен трудов договор, които към момента на назначаването по проекта ще бъдат безработни;

**3. Минималните изисквания за заемане на длъжността**:

Образователна степен - основно образование

 **4. Специфични изисквания за заемане на длъжността:**

Професионален опит в подобна сфера е предимство.

**ІІ. Необходими документи за кандидатстване:**

1. Писмено заявление за участие по образец / Приложение 1 /;
2. Автобиография по образец / Приложение 2 /;
3. Копие от документ за самоличност;
4. Копие от документи за придобитата образователна степен, допълнителни квалификации;
5. Копие от документи, удостоверяващи продължителността на професионалния опит;
6. Копие от документи за преминато обучение /ако е приложимо/

**ІІІ. Начин на провеждане на подбора:**

 1. Първи етап - разглеждане и проверка на подадените по т. ІІ документи за съответствие с обявените изисквания за съответната длъжност.

 2. Втори етап – интервю с допуснатите кандидати.

**ІV. Място и срок за подаване на документите:** Документите се подават лично или чрез пълномощник на следния адрес: гр. Русе, ул. Черно море № 2, стая 13 всеки работен ден от 9.00 до 12.00 часа и от 13.00 до 17.00 часа. Задължително е представянето на оригиналите на копираните документи за сверяване от служителите определени да приемат документите. За контакти: телефон 082 / 881-702 или 082 / 881-737.

Краен срок за подаване на документите - **до 17.00 часа на 10.01.2017 г.**

**V. Общодостъпно място на което ще се обявяват списъците:** информационното табло намиращо се на входа на Община Русе, ул. „Черно море“ 2 и електронната страница на Община Русе [www.ruse-bg.eu](http://www.ruse-bg.eu).

На спечелилият кандидат ще бъде предложен срочен трудов договор до завръщане на титуляра.

**ПЛАМЕН СТОИЛОВ**

*Кмет на Община Русе*